text.text: الرئيسيةسياسةالأسس ال8 لفساد بيروقراطية الإدارة التونسية
text.text_idx: #000006
text.text: الأسس ال8 لفساد بيروقراطية الإدارة التونسية
text.text_idx: #000007
text.text: البيروقراطية الإدارية: هذا مصطلح دارج علخر و نسمع بيه يجي ليا 20 سنا، و عادة نحنا التوانسا نطلقوه على التعطيلات الإدارية الي تاقف في وجهنا في أي تعامل مع الإدارة العمومية. وين نلقو رواحنا مثلا: مطالبين بتحصيل رخصة الي هي لازمها أوراق و بيانات و تأشيرات و مشيان من إدارة لإدارة و لين الروح تطلع و نبدو نفدو و نلقوها الحكاية تحولت لعذاب فعذاب و عادة نكرهو رواحنا و ممكن برشا نولو نلتجؤو للمعارف و الجعايل و إلا نسلمو أمرنا للله.
text.text_idx: #000009
text.text: هذه الفكرة الأولى للتونسي على البيروقراطية مأخوذة عن إنطباعات و تجارب التونسي مع الإدارة و بش نفهمو علاش هي هكا؟ و شنوة سبب الخلل؟ بش نعرفو كيفاش نصلحوها او نعاودو نبنوها: يلزم نفهمو الماكينة الدخلانية متاع البيروقراطية التونسية.
text.text_idx: #000010
text.text: البيروقراطية التونسية آش نقصد بيها؟ : هي القوانين و الأوامر الترتيبية المنظمة للإدارة التونسية و معاهم هياكل الإدارة التونسية و معاهم علاقة الإدارة بالمواطن التونسي .
text.text_idx: #000011
text.text: 1. المركزية المرضية :الإدارة التونسية ممركزة بطريقة مرضية حيث إنو قرارات محلية تقعد ديما تستنا الموافقة العليا من الوزارة أو الوزارة الألى أو رئاسة الجمهورية أحيانا. مثال بسيط تعيين عمدة يقعد يستنا موافقة وزير الداخلية رغم إنو بسهولة تامة ينجمو يكتفو بقرار المعتمد .يعني المسؤولية الإدارية منحصرة علخر في السلطات العليا و هذا الي يرزن الحكومة و يعطل برشا قرارات.
text.text_idx: #000013
text.text: 2. تعدد هيكلي مهول :نلقاو برشا إدارات يخدمو نفس الخدمة ويعالجو نفس المسألة و سعات مسائل متشابهة و لهنا مهامهم تتقاطع و غالبا يفشلو فيها. مثال في موضوع الفساد عندنا :دايرة المحاسبات، هيئة الرقابة بالوزارة الاولى، هيئة الرقابة بوزارة المالية ، هيئة مكافحة الفساد ! يعني أربعة هياكل و الفساد مستشري و يحقق في إنتصارات عملاقة.
text.text_idx: #000014
text.text: 4. تقديس الترخيص :في تنظيمها للنشاط العام: (سياسي، إقتصادي، ثقافي، رياضي، إجتماعي الإدارة التونسية تفرض الترخيص يعني الموافقة المسبقة و لهنا فإنها تعطل علخر النشاط بسبب بطئ الإسناد و تلز المواطنين برشا مرات إنهم يخدمو خارج القانون و من بعد تقعد تحصر فيهم و تولي خانقة تماما للطاقات التونسية و مكبلة للنشاط.
text.text_idx: #000016
text.text: 5. الإجرائات المعقدة : برشا مرات في معاملات إدارية يلقا المواطن روحو مظطر إنو يجيب أوراق و تصحاحات من برشا إدارات مختلفين و بعاد على بعضهم و سعات شبه مستحيلين، الأمر الي يكون ديما مدخل للمعارف و الجعايل يعني للفساد و إلا مخالفة القانون كيما يصير في رخص البناء.
text.text_idx: #000017
text.text: 7. العداء للشفافية : الإدارة التونسية تكره كره الموت :الشفافية و الوضوح، لتو مافما حتى وزارة أو إدارة نشرت عدد أعوانها و نظام تأجيرها، صفقاتها، ميزانيتها بالتفصيل الدقيق. التو أغلب و أهم المعلومات مايهبطوش للعموم: تعيينات، صفقات، عقود، مصاريف .... و هذا الي يخليها مشبوهة علخر.
text.text_idx: #000019
text.text: 8. إدارة باندية على القضاء: القضاء الإداري التونسي ماعندوش أدنى سلطة على الإدارة التونسية الي تبعثو يشيط كيما يحبو ماعلبالهاش بيه جملة و تفصيلا و خصوصا وزارة الداخلية الي ما تستعرفش بيه.الإدارة التونسية ترا روحها فوق القانون مما يعني إنها فوق الدولة و مقدسة و هذا يجيبلها عداء المواطن و يردها مصدر فساد و خلل الدولة.
text.text_idx: #000020